
NAKLADA KNJIŽARE ST. KUGLI — ZAGREB 1922 . 





Mutnoga zimskog jutra — 13. prosinca 188i. — oko 9 sati došao 
po običaju dječak iz tiskare po rukopis u Mesničku ulicu br. 32., ali 
August Šenoa već je bio mrtav — navršivši tek 43 godine! Još jučer 
popodne kazivao je u pero sinu Milanu »Kletvu«, a nakon riječi »Hrvat«, 
posljednje njegove napisane riječi, uze ljuta boljetica — srčana vodena 
bolest, koja ga je još od proljeća mučila — sve veći mah i zamrači mu po¬ 
gled crnom slutnjom. 

— Ne dajte mi umrijeti! Imam još toliko toga da napišem! — 
uzdahnuo je očajno. 

Je li u taj čas mislio na onih četrdesetak sujeta, što su se poslije 
u njegovoj bilježnici tek u napisima našli? Je li 1 mu prolazio 'diušom lik 
kralja Zvonimira, Ljutovida Posavskoga, Zrinskih Ivana- i Katarine, Krste 
Frankapana, Karla Dračkoga, Stjepana Bosanskoga, Hrvoja splitskoga, 
Cvijete Zuzorićeve, Bogumila, Nelipića, Delimanića, ilj »ilirskog idea¬ 
liste«, i, Brana Jelačića »propalog genija«, pa zagrebačke vještice i pro¬ 
pasti šljivarstva ili slike požara u Zagrebu g. 1674.? Kakav kaleidoskop 
iz hrvatske političke i kulturne prošlosti, gledan tek u oku mašte njegove! 

Iste je godine dovršio u Vijencu svoju idealnu učiteljicu »B rank u« 
s realističkim opisom se-oskih spletaka, čemu je kasnije izradio dostojan 
pendant Gjalski u »Gjurgjicj Agićevoj«. A gdje su drugi članci u Vijencu, 
a gdje naveliko zasnovani i najveći njegov histerični roman »Kletva«] 
što je sve morao ponajviše diktirati sa svoje bolesničke postelje? Gdje 
riješavanje službenih spisa? 


Bio je žrtva svoga ogromnog i mnogostranog rada u redakcijama, 
u kazalištu i u uredu kod gradskog poglavarstva, tako da je morao i 
noću raditi. Plodovi su se vidjeli: prvi naši umjetnički romani j novele, 
najljepše naše pjesničke pripovijesti i po vještice prvi hrvatski feuilleton, 
najbolje kazališne kritike, birani dramatski repertoar i biblioteke, a nada 
sve miljenče njegovo Vijenac, kojega je podigao- na visinu evropskog 
beletrističnog lista — ali stablo je od tih silnih plodova prerano izgubilo, 
sokove i sahnulo, od prirode krhko tijelo slomilo se naglo Naš Walter 
Scott i Viktor Hugo nije doživio starosti, jer je ponajviše morao sam da 
krči na neizoranoj literarnoj njivi. 

_ Bio je žrtva svoga naroda. Zapravo žrtva slave svog naroda za 
koji je »on da sjaje!« — gorio i izgorio... 

U romanu »Klet v i« — ako i nije cjelovita umjetnina sa svagdje 
jednako izrađenim pojedinostima — vide se najšire umjetničke linije 
Augusta Senoe kao historičkog romanopisca a isto tako i način nje¬ 
gova pričanja. U njoj se ogledaju ona dva njegova značajna područja: 
sire opće historijsko i uže gradsko, zagrebačko, jer je Šenoa jednako 
slikar hrvatske povijesti kao što je i pjesnik svoga rodnog Zagreb-grada 
U »Kletvi« je velikim konturama zahvaćen onaj glasoviti »Hrvatski 
pokret« na k °!! CU , 14 ' stoIj ’ eča ’ koji pada zajedno s kosovskom katastro- 
tom, a koji vode braca biskup Pavao i ban Ivaniš Horvat, dok se u ma- 

njim, lokalnim konturama .iznosi stoljetna i krvava razmirica zagrebačkog 
Griča i Kaptola. Pokret je opisan idealno i nomantički kulminirajući 
krunjenjem Karla Dračkoga u zagrebačkoj stolnoj crkvi, dok je gričko- 
kaptolski boj prikazan realistički završujući crkvenom »kletvom« (inter- 
diktom). Između njih se vuku drhtave niti ljubavne fabule: Horvatova 
nećakinja Angjelija nesretno ljubi Berislava Paležnika, kojemu u tim 
smutnjama pada glava, odsječena (glava za glavu!). Plemeniti patos 
historičnih likova s jedne strane, a realistični opisi izmišljenih i često 
humorom obavljenih tipova (Prdšlin, djak Miroslav Šišafcoivić itd.) s druge 
strane, te.romantična ljubav, gotovo stereotipna i bez osobite psihologije, 
između njih — to su od prilike, uz vlastito suosjećanje i veliko rodo¬ 
ljublje piščevo, glavne karakteristike Šenoina pričanja u »Kletvi« i u 
ostalim romanima. 

Zapravo su još samo tri veća historijska romana Šenoina, koja se 
mogu staviti uz Kletvu: Zlatarovo zlato, Seljačka buna i Diogenes. 
S njima je Šenoa prodro u najviše slojeve hrvatskog naroda i po njima 
postao glasovit i popularan. 

Znamenita je bila g. 1872., kad su Vijenčevi čitatelji nestrpljivo 
čekali od broja do broja nastavke »Z1 a t a r o v a z 1 a t a«, Šenoina prvog 
i najmilijeg mu romana, u kojem su prvi put progovorila starinska 
Kamenita vrata gornjeg grada i do njih kućica zlatara Krupica. Tu opet 
imamo u pozadini opću historiju za bana Ungnada i bojeve s Turcima, a 
sprijeda lokalnu zagrebačku svađu Gričana s gospodarom međvedgrad- 
skim, Stjepkom Gregorijancem. Imamo i ljubav njegova sina Pavla prema 
Krupićevoj Dori — »zlatarovu zlatu« — i Ijubomor samoborske ljepotice 
Klare Grobarove, koja otruje Doru, dok Pavao pogine u boju. Imamo i 
realistične tipove s iutrigantskim, fcomičkim i ozbiljnim crtama (brijač Grga 
Cokolin, nijemak Jerko, Miloš Rađale itd.), ali nada sve imamo 1 u ovom 
romanu ljubav piščevu prema rodnom gradu, što se osobito vidi na svr¬ 
šetku, gdje u vatrenom zanosu pozdravlja svoj mili »Zagreb-grad«. 

Roman »Seljačka buna« iznosi kraj opširnog opisa poznatog 
događaja dva upravo umjetnički isklesana tipa: silnika Tahija i tragičnog 
seljačkog kralja Matiju Gupca, ispreplićući i ovdje romantiku s realisti- 
kom, patos s humorom. Osobitog j,e umjetničkog efekta prizor, kad se 
Matija Gubec sam predaje i tako spasava ostalu braću, a potresan je 
opis njegova groznog krunjenja usijanom željeznom krunom na Markovom 
trgu. U romanu su upletene dvije nesretne ljubavi: jedna plemićka .i druga 
seljačka s djevojkom Janom, koju oskvrnjuje Tahi; obje su jednako ro- 
mantički izrađene, ali su većma u pozadini gubeći se prema grandioznosti 
samog predmeta. 

Od ovih se romana slikanjem kulturne epohe kasnijeg 18. vijeka, 
odvojio donekle »Diogenes«, kojemu je glavno lice izmišljeno: plemić 
Janković, a histerični dio ispunjaju tuđinske intrige Nijemca Klefelda i 
Magjarice Baćanke, zavjere hrvatskih patriota, lokalni »Olimpski ceh« 
(prema Krčeliću) i zagrebački »purgari«. Sve je i opet — uz mnogo 
humora i fine ironije — grupirano tipički oko isto tako tipičnog patriote 
Jankovića, hrvatskog Diogena-čudaka. U ovom je romanu manje roman¬ 
tike a više realističkog crtanja, pa ga mnogi u njegovoj finoj izradbi a sa 
strogo umjetničkog gledišta drže najboljim Šenoinim djelom. 

Kao peti historijski roman Šenoin mogla bi se uzeti j pripovijest 
»Čuvaj se senjske ruke!«, doduše opsegom manja ali načinom 

obradbe zapravo zbijeni roman o poznatom uskočkom ustanku protiv 
generala Rabate u 17. vijeku. Tu se kod junačkih Senjana — kao ono u 
pjesmi »Vinko Hreljanović« — mogao raspjevati romantički idealizam i 
patriotizam Šenoin. Najljepše su stranice uskoci i njihova zavjera, naj¬ 
potresnije njihova osveta i konačno spalenje biskupa de Dominisa u 
Rimu (»vanitas vanitatum vanitas«). Ovdje se prvi put spustio Šenoa 
s Griča na more i senjsku buru, ali je taj kraj pjesničkom intuicijom tako 
opisao, kao da se rodio pod Nehaj-građom. 

Kad su ove Šenoine historije — inspirirane istraživanjima Račkoga, 
Kukuljevića, Krčelića i Tkalčića, te vlastitim prekapanjem po gradskim 
arhivima — postale svojinom gotovo svega naroda, došle su i na scenu 
u primjerenim dramatizacijama, koje su dakako mogle dati tek relijefnu 
sliku Šenoinih zamišljaja suponirajući, da su te knjige već u srcima gleda- 
laća. Dramatizirali su. ih: Ivanov (kao prvi i kao vođa Moderne) Zlata¬ 
rovo zlato, Prejac Seljačku bunu, Benešić Ante Diogena, Zagorka Kletvu, 
a »čuvaj se senjske ruke« Krstinić (u Senju) i Prejac (u Zagrebu). Za 
Zagrepčane su naročito slike gornjega grada imale osobit čar. 

I ' u ostalim svojim pripovijestima i novelama, u kojima se, tako 
reći, pripravljao za kasnije velike historijske romane, rado je Šenoa 
smještao svoje junake u prošlost, i to većinom u nedavnu, u početak 
svoga 19. vijeka: u borbe »Ilira« i madžarona i u različne epohe zagre¬ 
bačkog starog života. Treba se samo sjetiti prve mu novele »Turopoljski 
top«, gdje je prikazana godina 1860., povratak ustava, ili satiričkih pri¬ 
povijesti »Vječni Žid u Zagrebu« pa »Dusi narodne straže« i dr. koje još 
odaju mladića i feuilletonistu šenou. Od kasnijih je radova ove vpsti naj¬ 
značajniji »Vladimir«, gdje se Šenoa dotakao godine 1848. i prikazao 
pad madžaronske plemićske porodice u oprezi prema snazi i životu ilirske 
vlastele. Živo pisana novela simpatičnog velikogoričkog kapelana »M 1 a- 
dog gospodina« i njegovih »tema« lutrijskih, triju mu pripovijesti, 
zalazi također u život aristokratskog našeg i građanskog svijeta iz prve 
polovice prošlog vijeka. Ovamo idu: Pruski kralj (vlaškoulički bubnjar), 
Turci idu (časnički život u gornjoj Krajini), Zvonar tobdžija (zvonar 
sv. Marka), Do tri puta Bog pomaže (Bachova era), Ilijina oporuka 
(trgovac Dalmatinac u početku 19. vijeka), Ranarinčeva Ijubovca (stari 
Zagreb), U akvariju (pomad'žarena međuimurska vlastelinka), Karamfil 
s pjesnikova groba (Prešern), a donekle i sama »Branka«. 

Rijetke su novele bez historičkog zadaha. To su kraj nekih manjih 
crtica seoske pripovijesti »Prosjak Luka« kao zasebna psihologijska stu¬ 
dija, pa »Barun Ivica«, a naročito se od svih odvaja mračni »Prljan 
Lovro«, u kojem je Šenoa prikazao tragični konac svoga nesretnog druga 
Mahniča, umnoga seljačkog sina iz Slovenije. Ovo je već skok u rea¬ 
lističnu novelu, koju je kasnije tako bogato razgranao Ksaver Šandor 
Gjalski. 

Ostale mu manje pripovijesti nisu osobita značenja, ali: svakako 
treba da istaknemo njegovu zagrebačku komediju »L j u b i c u«, koja je 
g. 1868. zbog odveć jasnijih aluzija na neke poznate tadanje ličnosti kod 
premijera propala, ali je g. 1912., iskopana iz kazališnog arhiva, kod 
obnovljenih repriza imala potpun kazališni uspjeh. Osobita joj je vrijednost 
u hrlom i lakom dijalogu, a zdrava satira i vjerna slika suvremenog 
Zagreba oživljuje nešto starinsku tehniku. Ipak Šenoa poslije nije zamočio 
pera za kazališne komade osim za prijevode (oko trideset, a među njima 

bhakespeare-ov »Romeo i Juliju« i »Mnogo vike ni za što«, Racine-ova 
»ređra«, Sardou-ovi »Dobričine seljaci« i dr. kao i neka operna libretta). 

Osim ove umjetničke proze jednako nam je August Šenoa mio u 
s t Hi u l a vec u romanima i novelama opaža se i osjeća njegov osebujni 
litam, kojim ulazi u srca čitatelja. To i jest karakteristika njegova brlog 
' slatkog, zamamljivog i privlačivog pripovjedalačkog stila, koji se u mo- 
mentima prelijevao humorom, a romonio kao potok, šumio kao rijeka ili 
pak skakutao poput obijesne i milopojne ptičice. »Visoko se krilila ševa 
Jutro je. Ljeto je« — mislim, da se počinje »Mladi gospodin«. Od dje¬ 
tinjstva je svoga bio vrstan deklamator, u mladosti dobar govornik u 
'kaizalistu kao' ar.tistični ravnatelj i dramaturg učitelj pokretnog đramat- 
skog govora. Plastičan i živ u razgovoru, lak i duhovit u opisu dija¬ 
loga svojih lica — koje je jednako slušao kao i gledao (pače j risao ih 
na papir pred sobom!) — romoneći u blistavim opisima nije mogao, a da 
se ne okusa i u stihu, koji je za nj doista bio skraćeni izvadak iz proze. 

I ako imamo u Senoi i odlična liričara. Zapravo je on, da školski 
govoiim, epski pjesnik, jer mu pjesme preteško obrađuju povjesue sujete 
ili legende, većinom narodne, ali ipak svagdje uz njih titra zvonka nje¬ 
gova struna. To su one njegove glasovite p ovjes tiče ili pjesničke 
pripovijesti pa ode i didaktične pjesme, gdje je mogao jače odjeknuti 
njegov patetički patriotizam a mašta mu se slobodnije kriliti Treba: Ii da 
ovdje spominjem Smrt Petra Svačića ili Propast Venecije, pa Vinka 
nreljanovica, Na Ozlju gradu, Vivat constitutio, Klevetnikom Hrvatske 
Zagreb-gradu, Budi svoj, Glasna jasna, Manja od Gabele, Hrvat Bosni’ 
Grobovi Hrvata itd. ili one pučke: Kugina kuća, Kameni svatovi, Strmo- 
gled, Vilin prsten i dr. .ili šaljive: Fratarska oporuka, Opat i žetelica Po- 
stolar i vrag, Junaci gologtavci, Šljivari, Kakvu Hrvati djecu jedu, Brzo- 
jav itd.. . Ta svaki ju je od nas što u školi učio, što deklamirao ili na izust 
znao, a i danas ili rado ponovo čita, jer one ne će tako brzo ostariti ili pasti 
u zaborav. (Izdala ili je u izboru Matica Hrvatska g. 1882. s pjesničkim 
uvodom Franje Markovića, a neke od njih »Razne pjesme« g. 1892.’ knji¬ 
žara Kugli pod uredništvom Huge Badalića, a. ista je knjižara g.' 1908. 

priredila drugo izdanje i onih Matičinih »Izabranih pjesama«). _ Dok 

Preradović na mlade duše djeluje jedrinom dikcije narodnog propovjed¬ 
nika, šenoa ih osvaja milinom čuvstava i lakokriloga kultiviranog jezika 
Sve su ove pjesme spjevane pretežno u jampskom metru "(»Lagu¬ 
nom lebdi mir...«), što ga je Šenoa uz Franju Markovića tako reći udo¬ 
mio u našem pjesništvu, koje je po narodnoj pjesmi, Vrazu, Mažuranićn 
rnskomu i Preradoviću više gajilo trohej (»Bože mili, kud sam zašo?«).’ 
No nije to bila samo puka formalna udezba riječi ili možda oki van j c našev 
po prirodi trohejski akcentuiranog jezika, nego je taj kult jamba donio 
nove, kulturne valove u poeziju, u koje se jezik poletno prelijevao Na- 
dos a je u našu liriku nova glazba, koja ju je obogatila i to je neproiazna 
zasluga Senoina. Odjeknulo je to i kod njegovih epigona: prvog mu uče- 
nika Arnolda, pa Badalića, Hranilovića, Krstiniea, a i samog Haramba- 
sica, koji se inače više prislanjao uz Zmaj Jovana Jovanovića. Kranjčević 
j"e išao dalje umećući nasrtljive daktile (»Udri u cimbal šumni idejo evan- 
deoskal«) Tresić je unosio i klasični metar dajući jednaku vrijednost 
akcentu i kvantiteti, a već kasniji su liričari porušili sve ograde spram 
proze držeći t. zv. »unutarnji ritam«. — Ali započeo je Šenoa, a to treba 
a se konstatiia. On nas je metrički i ritmički povezao sa zapadom, naro- 1 

PORTRAITI AUGUSTA ŠENOE IZ RAZLIČITIH DOBA NJEGOVA ŽIVOTA: 
G. 1864. (u ilirskoj nošnji), g. 1867., g, 1877., i g. 1880. 

Ogrizović: Slava Augustu Šenoi. 2 

či<to sa Schillerom, Francuzima i Shakespeare-om, kojima ne možemo ni 
prici bez jamba. 

Ima u Šenoe i čiste lirike s kratkim stihovima, intimne, ljubavne, 
naročito iz mladosti,, gdje je iskren i vedar, prirodan i jednostavan, vrše 
puta šaljiv i obijestan (Hrvatulje), a manje refleksivan (Pokladna noć, 
Na poklade, Zimzelen); neke se i pjevaju. No to su sve mrvice s bogatog 
njegova epskog stola, jer je Šenoa u glavnom pripovjedalačka priroda 
s bogatim osjećajem i upravo pietetom starine, u koju on ulazi kao u 
hram, kao svećenik, kojega smo tako rado slušali i po njem upravo 
zavoljeli ono, što je naše. 


+ * 

Šenoa je legitimista kao i Gjalski, njegov nastavljač. Najsnažnije 
su mu one stranice, gdje iznosi braniče hrvatskog državnog prava i 
ustavnog kontinuiteta Hrvatske. Zagreb mu je zanimljiv kao grad borbe 
r otpora i zato njegovi »purgari«, bilo historijski bilo izmišljeni, tako jasno 
i živo iskaču. Po- svojem uzgoju i po kasnijem boravku u Pragu i Beču 
među svojim ljudima Šenoa je Slaven, široki Slaven, koji jednako voli 
Čehe i Srbe kao i Poljake (zbog česa je kod kuće imao okapanja), a nada 
sve dakako Hrvat i Zagrepčanin. U tom bi pravcu bila bez sumnje za¬ 
nimljiva njegova pripovijest »Tri Petrovića«, koja je nažalost bila tek 
zasnovana. To su tri brata, od kojih je »jedan muhamedovac, drugi 
katolik, a treći pravoslavni, te svaki živi za drugu ideju, dok ne spoznaju, 
da su im pradjedovi bili rođena braća, pak da je i njima u bratskoj ljubavi 
raditi za jednu te istu ideju, za jednu domovinu«, kako to iznosi Franjo 
Marković u »Spomen-knjizi« Matice Hrvatske od g. 1892., da ni sam 
ne određuje jasnih kontura te pripovijesti. Mi bismo mogli s obzirom na 
rad Šenoin iz davne kao i iz dne »madžaronsko-ilirske« prošlosti, današ¬ 
njim terminima reći, da je u Šenoinoj duši nalazila odjeka ideologija Ante 
Starčevića jednako, kao i vladike Strossmavera bez obzira na druge 
političke primjese i konzekvence. 

To se vidi iz njegovih nastavljača u romanu: romantičnog 
Kumičića s jedne strane (Kraljica Lepa, Zrinsko-Frankapanska urota) 
i realističnog Gjalskoga s druge (U noći, Osvit, Za materinsku riječ), da 
ne govorim o ostalim ograncima njihova rada. Josip Eugen Tomić ostaje 
u z Šenou (svršio mu je i roman »Kletvu«) kao ilustrator pojedinih histo- 
ričnih epoha (Za kralja — za dom, Zmaj od Bosne) i društvenih slika, 
Ante Kovačić potencira mu romantiku i unosi naturalizam (U registra* 
turi), Kozarac i Novak odlaze u socijalni i psihologijski roman. S Lesko- 
varom se odvaja novela i nalazi dosta vrsnih i značajnih zastupnika sve 
do danas, ali romana, pravog romana, koji bi u sebi koncentrirao niti na¬ 
rodnog života bilo iz prošlosti bilo iz sadašnjosti — kao što su to bila 
djela spomenutih pisaca za njihovo vrijeme, a u prvom' redu Augusta 
Šeno-e — mi danas za naše vrijeme nažalost 'nemamo. 

Opća histerična široka linija kasnijeg Šenoe, koja se stvarala raz¬ 
vojem njegova umjetničkog individualiteta, ima svoju, u neku ruku, poli¬ 
tičku klicu još od najranije mu mladosti. God. 1849. bilo mu je 11 godina,, 
kad je morao u Pečuh i u školi osjetio kao Hrvat mržnju drugova Magjara 
nakon revolucije, a drhtao od radosti, kad ga je piljarica na trgu nago- 




PISAĆI STOL I NAMJEŠTAJ IZ PADNE SOBE AUGUSIA ŠENOE, 
(Atelier »Tonka«.) 

vorila hrvatski: »Kupite šljivu, mladi gospodine!« U drugom razredu 
zagrebačke gimnazije nije još čitao ni jedne hrvatske knjige, jer je kod 
kuće imao ponajviše njemačke pjesnike, dok mu ilirski profesori unatoč 
nastojanja direktora germanizatora, slovenskog odroda Premru-a, ne 
otvoriše oči, tako da je u šestom naredu bio medu onim buntovnim 
hrvatskim đacima, koji nisu htjeli da njemački odgovaraju. Kasnije se 
upoznao s preporoditeljem Gajem, kojemu je češće zalazio i posuđivao 
od njega knjige zapa,Iju ju ći se živom negovom riječi; ovdje se počinje 
Šenoin zanos za Slavenstvom, koji ga je odveo i na sveučilište u Prag. 
Tu se razveselio, kad je nad mnogim trgovinama vidio natpis »Šejnoha« 
i tako odgonenuo /potpis djeda svoga, »Schoeynoha« na molitveniku, koji 
je još do danas sačuvan. Dakle ime Šenoa nije ni švicarskog ni njemačkog 
porijekla (u sVezi sa »Schon«), kako se to u porodici mislilo, nego sla¬ 
venskog, češkog i ono »moha« je od »noga« (jer u češkom Šejnoha znači 
»krivonog«). On je dakle Slaven, komu su pređe htjeli, ponjemčiti, kao i 
njega u školi — i ova slatka svijest davala je mladoj duši još više zamaha 
i volje, da se sasvim posveti narodnome poslu, a drugovanje s češkim 
narodnim ljudima još ga je više u tom sokolilo. 

Zapravo su mu prvi radovi kulturno-politički, publicistički: s jedne 
strane dopisi u domovinu, gdje je pao Bachov apsolutizam a nikao 
»Pozor«, a s druge strane saradnja u češkim listovima (Narodni liisty, 
Zlata Praha), gdje je informirao onu publiku o Hrvatima. Ali već »Praški 
listovi« u Pozorovu »Zabavniku« nisu više dopis, nego pravi književni 
feuilleton, nastavljen poslije u satiričkim »Zagrebuljama« i prvi u nas, 
kako ga poslije nije bilo do A. G. Matoša (kojemu također nema, danas 
nasljednika). Jednako poslije surađuje Šenoa u Naše gore listu i Leptiru, 
riesamo prozom već i u stihu, a sav je taj rad izuzevši neke ljubavne 
pjesme, pretežno satirično-politički. Nastavlja ga u Beču uređujući Lukši- 
ćeva »Glasonošu« i »Slavische Blatter«, ali tu se već javlja novelistični 
talenat: satira prelazi u humor, publicista u pjesnika. 

Vrativši se u Zagreb ostaje doduše u Pozom još uvijek »Pe,trica 
Kerempuh«, ali u feuilletonu se više bavi kazališnom kritikom, kako je to 
već i iz Praga počeo pišući o češkom kazalištu. Tu njegova sklonost 
francuskoj i klasičnoj konverzaciionoj drami dolazi u sukob s Demetrovim 
njegovanjem njemačke romantike bečkoga »Burg-theaterskog« reper¬ 
toara,; tu dolazi i-do oštrijih polemika, koje su se svršile odstupom Deme¬ 
trovim od uprave i imenovanjem Šenoinim za artističkog ravnatelja (god. 
1868.) i poslije za dramaturga (1870—1873.). Tako od feuilletonisfe postaje 
teaterski čovjek, ali više literarni nego glumački (dok je Demeter bio 
obrnuto!) osnivajući izdanja »Hrvatskog repertoara«, prevodeći strana 
djela i dižući repertoar, a velika mu je zasluga, što je pomagao Ivanu pl. 
Zajcu kod stvaranja prve hrvatske opere g. 1870. 

Ali Vijenac, u kojem je surađivao od njegova početka g. 1869., stao 
ga sve više privlačiti. Za nj je upravo pisao i pripravljao svoje mezimče 
»Zlatarovo zlato«. Uzato je i posao kod gradskog magistrata, gdje je 
postao senatorom, zahtijevao više vremena. I tako se konačno Šenoa 
odbio i od kazališta, kao od svoje druge etape u kulturnom radui, pa se 
povukao u gradski arkiv i u redakciju Vijenca, kojemu je od g. 1874. pa 
sve do svoje smrti bio urednikom. Tu je on — na trećoj, posljednjoj' i 
najvišoj etapi — u romanima, u novelama, u pjesmama, u kritikama, u 
feljtonu dao sve ono u zreloj formi, što je prije u počecima obećavao. Tu 


SILHUETE AUGUSTA ŠENOE KAO 12-GODIŠNJEG DJEČAKA. 
Mali likovi Augusta Šenoe — značajni za njegove kasnije tipove u roma 
nima (vojnici, biskupi, panduri, barokni snimci itd.) — što ih je mladi, da 
roviti dječak škarama izrezivao ležeći bolestan u krevetu. 

je u tili sedam godina pravi August Seiiou, kako se lasevjetao kao prvi 
pjesnik, umjetnik i kritičar. Šenoa je u to .vrijeme upravo vladar na hrvat¬ 
skom književnom Parnasu, bez premca i takmaca a već s mnogo učenika. 


* 



Veliki zagrebački potres —. 9. studenoga 1880. — potresao je 
mnogo i Šenou, koji je nakon toga događaja imao toliko posla u uredu 
(naročito kod procjenjivanja gradske štete), da se — radeći uza to po 
cijele noći literarno —• -sasvim izmorio i s proljeća g. 1881. zapao u bolje¬ 
ticu, koja ga je i u grob spravila. 

A osim toga je bio August Šenoa oženjen i otac porodice, kojoj je 
kraj tolikog posla mogao tek da dijelak sebe posveti. Bračni mu je život 
bio uzoran, kako je to zabilježio u »spomen-knjizi« F. Mar-ković, koji 
je napisao dosad najiscrpljiviju biografiju Šenoinu (iz koje svi vadimo). Vrlo 
je nježno mjesto (na str. 191), gdje opisuje poznanstvo i vjerenje pjesni¬ 
kovo sa svojom budućom družicom života Slavkom. Kako toj gospođi 
koja je još u životu i dobrom zdravlju donosimo sliku, nek to mjesto 
govori umjesto svakog drugog opisa: 

»31. siječnja god. 1867. bijaše Šenoa s prijateljem došao u turo¬ 
poljsku Veliku Goricu, i tu prvi put ugledao na prozoru ladanjske kurije 
krasnu gospođicu Slavu, kćerku Đure pl. Ištvanića, goričkog bilježnika 
i prisjednifca plemenite turopoljske općine. U njegovu srcu poče se obi- 
stinjivati njegova pripovijest Turopoljski top, a prijatelju reče razdragan 
i- razigran: t o je pravo hrvatsko liše e! Misao na to lišće vabila 
ga, da ponovi svoj posjet u Goricu, da dođe na pokladnu plesnu zabavu. 
Kad se je u Gorici pročulo, da će na tu zabavu doći pjesnik August Šenoa., 
gospođica Slava, koja je Šenou poznavala po njegovim pjesmama i feuil- 
letonima, potaknu svoje družice, da su sve u narodnom odijelu došle tia 
ples i samo hrvatski razgovarale. Šenoi se to jako svidjelo, te je u svojim 
zdravicama, kad im je došla hora, zanosito hvalio turopoljske rodoljubne 
gospođice i njihovu prvakinju Slavu. To bijaše odlučan j sretan čas za sav 
njegov budući život: našao je žuđenicu svoga srca i naskoro se zaručio 
s njom. Blažen ispjeva niz krasnih ljubavnih pjesama Slavici i priopći ih 
u Deželićevu beletrističkom časopisu Dragoljubu..« U istom su Drago¬ 
ljubu izišla i prva dva prizora započete a nigda nesvršene tragedije iz 
povijesti polapskih Slavena »Slavke«, pa i taj je napis zacijelo u svezi 
s imenom tadanje mu vjerenice. Vjenčao se s njom dne 20. lipnja g. 1868., 
a karakteristično je, da je za medenih mjeseci preveo Shakespeare-ova 
»Romea i Juliju«. God. 1869. rodio nm se prvijenae Milan, a druge godine 
Dragica; iza njih rođeni Stanko, Radića i Ljubica umrli su rano, a po¬ 
sljednji sin Branko rodio se g. 1879. Milan je danas sveučilišni profesor, 
a istakao se u literaturi novelama, putopisima, historičkim tragedijama i 
naročito komedijom »Kako vam drago« baštinivši od oca. osjećaj histjo- 
ri-zma i duhoviti začin stilu. Branko je jedan od naših slikarskih prvaka. 
Na našoj je slici uz gospodu udovu još i mali 1 Zdenko, sin Milanov, jedfni 
unuk Augusta Šenoe njegova imena. 



POPRSJE AUGUSTA ŠENOE NASUPROT ZGRADE „MATICE 
HRVATSKE” U ZAGREBU. 


(Izvorni crtež Vlad. Kirina.) 




Veseli i žalosni, događaji iz najužeg Šcnoina kruga našli su odjeka 
u onoj njegovoj najintimnijoj, jednostavnoj lirici. Sreću porodičnog života 
i gorčinu javnog rada prikazao je u pjesmici »Raj i pako«: 


Oj katkad zavri od gnjeva mi srce, 

Gdje glupi zlobnik moje zgazi pravo, 

I škrinuh zubi, prokleh svijet taj cijeli, 

I rekoh Bogu: čovjek živ je đavo! 

Poletih domu: klikću mila djeca; 

U anđelića zlatnih zagrljaju 

Tvrd kamen kletva cvao bijelim cvijetom, 

1 rekoh Bogu; hvala na tom raju«. 


Godine 1880. počeo je da paše dnevnik (od kojega donosimo otisnutu 
pivu stranicu), ali mu nije bilo suđeno, da dugo piše. Bk) bi interesantan 
za neke naše političke i društvene pojave. Sin mu je Milan dao već poje¬ 
dine odlomke u javnost, ali će cjelokupni dnevnik moći biti štampan istom 
onda, kad nestane i posljednji trag aluzija, kojima bi se potomci nekih 
tamo pomenutih ličnosti mogli uvrijediti. 

Prvi se nad Šenoom zavio u crno njegov Vijenac, u kojem je iste 
godine on sam oplakao smrt glumca i kazališnog upravnika, te uz 
Demetra osnivača jiašeg poz-orišnog života Josipa Freudenreicha. U istom 
je godištu donio Senoa biografije Adama Mandrovića i Andrije Pijana 
(uz Janeza, Blehveisa), zatim autobiografiju Freudenreicbovu, koju je sam 
i dovršio, a^ eto pod konac godišta crnog okvira i slavnog u njem 
imena: August Senoa. 


Tuga za njim bijaše ,veli,ka i općenita u Zagrebu, po svoj domovini, 
u ni vata na tuđini, u susjednim slovenskim i u dalekim slavenskim stra- 
nama, gdjegod su poznavali njegovo ime — piše Franjo Marković. Pri 
veličanstvenom pogrebu, koji mu je s porodicom priredila Matica Hrvat¬ 
ska uz ostale književne i umjetničke krugove, izgovorio je dr. Ivan Zahar 
oprostajno slovo »izvađeno iz srca naroda«. Svečane su se zadušnice 
služile sirom domovine. Hrvatska , je mladež, svuda pokrenula koncerte 
za nadgrobni spomenik, što ga je izradio Ivan Rendić, a svečano se otkrio 
na Mirogoju uoči Dušnog dana g. 1889. »uz krasnu besjedu Huga, Badalića 
i skladan poj svih zagrebačkiih pjevačkih društava« (vidi sliku). Suvišak 
od sabranih narodnih prinosa upotrebljen je za poprsje, koje je nazad 
nekoliko godina nijemo podignuto u perivoju preko od zgrade Matice 
Hrvatske, kojoj je bio potpredsjednik. Braća Hrvatskog zmaja postavila 
su spomen-plocu s njegovim relijefnim likom od Rudolfa Valdeea na kuću 
u Mesnickoj ulici br. 34., gdje je Senoa izdahnuo. — Hrvatsko kazalište 
Pioslavilo je uz 30-godišnjicu smrti još i 75-godišnjicu rođenja pjesnikova 
s reprizom »Ljubice« i s preglednom konferencom karakteristike Šenoinih 
djela od dra. Nehajeva. 

Djela mu je gotovo sva izdala najprije Matica Hrvatska a poslije 
sve romane i pripovijesti uz »Razne pjesme« i knjižara St. Kugli Prije¬ 
vodi Shakespeare-ovih drama »Romeo i Juli ja« i »Mnogo vike ni za što« 
Racineove »Fedre« i nekih opernih libreta (Prodana nevjesta, Trovator’ 
Faust, Marta i dr.) izišli su posebno. Komedija »Ljubica« nije štampana 
poslije izdanja od g. 1866. p 1 

PJESNIKOVA UDOVA, GOSPODA SLAVA ŽENO A, ROD. PL. IŠTVANIĆ, 
SA SVOJIM UNUKOM ZDENKOM, SINOM MILANA ŠENOE. 

















Kad se bude slavila 5(kgodišnjica pjesnikove smrti, treba da se 
izdadu sveukupna Šenoina djela kao narodna evanđelja uz potpunu i 
svestranu studiju njegova života i rada zajedno sa svom ostavštinom i 
$ neizdanim dnevnikom. Ili će se i to odgoditi na 100-godišnjicu rođenja, 
na g. 1938., tko je dožive?! Pojava Augusta Šenoe u našoj književnosti 
i kulturi, najsjajnija iza ilirizma, zaslužila je od potomaka poseban i 
trajan kult. 

SLAVA AUGUSTU ŠKNOl! 



Vlastiti profil a ujedno i prva njegova 
poznata snimka (g. 1850.). 

(Atelier »Tonka«.) 



/m 



PRVA STRANICA ŠENOINA „DNEVNIKA” IZ G. 1880. S ORIGINALNIM 
NJEGOVIM RUKOPISOM. 



AUGUST ŠENOA: ZAGREB U. (1872 ) 

POVRH STAROG GRIČA BRDA 
KAO JUNAK LIJEP I MLAD, 

SMJELE GLAVE, ČELA TVRDA, 

SLAVNI STOJI ZAGREB-GRAD; 

ŽIV, PONOSIT, 

JAK PRKOSIT, 

KAD SLOBODE PLANE BOJ. 

TKO TU KLIKO NE BI: 

SLAVA, SLAVA TEBI, 

ZAGREB-GRADE DIVNI MOJ! 

MNOGO BURE POVRH NJEGA 
PROSU SVIJETA UDES LJUT, 

AL POD KRILOM NAŠEG STIJEGA 
ON STAJAŠE TVRD 1 KRUT. 

Ljutit stresa 

JURIŠ BIJESA 

I razmrvi vraga roj. 

TKO TU KLIKO NE BI: 

SLAVA, SLAVA TEBI, 

ZAGREB-GRADE DIVNI MOJ! 

NAD NJIM BLJESNU ZLATNA ZVIJEZDA, 

DA UGLEDA DRUGA DRUG. 

KAO SOKO IZ SVOG GNIJEZDA, 

U DALEKI PRHNU JUG. 

GLAS HRVATSTVA, 

DOZIV BRATSTVA: 

PRENI MI SE, RODE MOJ! 

TKO TU KLIKO NE BI: 

SLAVA, SLAVA TEBI: 

ZAGREB-GRADE DIVNI MOJ! 





GROB AUGUSTA ŠENOE NA MIROGOJU. 
(Izvorni crtež Vlad. Kirina.) 










TI USKRISI NAŠE PLEME, 

TI RASTJERAJ DUHA NOĆ, ' 
TI NAM ŠIJEŠ ZNANJA SJEME, 
TI NAM DIŽEŠ RODA MOG. 
SVJETLOBORNIH, 
UMOTVORNIH 

GLAVA RAĐAŠ SILAN BROJ. 
TKO TU KLIKO NE BI: 

SLAVA, SLAVA TEBI, 
ZAGREB-GRADE DIVNI MOJ! 

KAD ZARUDI MLADA ZORA, 

A IZ ZORE DVOR I HRAM, 
ZLATNO POLJE, ZELEN-GORA, 
SJAJNA SAVA, LOZE PLAM: 

OD MILINE 
DUŠA GINE, 

PO KRASOTI BLUDEĆ TOJ. 
TKO TU KLIKO NE BI: 

SLAVA, SLAVA TEBI, 
ZAGREB-GRADE DIVNI MOJ! 

ZAGREB-GRADE, NAŠA GLAVO, 
ZAGREB-GRADE, ŠTITE NAŠ, 
ZAGREB-GRADE, NAŠA SLAVO, 
KAO SUNCE TI NAM SJAŠ. 
BUDI VELIK, 

JAK KO ČELIK, 

TISUĆ LJETA SLAVAN STOJ! 
TKO TI KLIKO NE BI: 

SLAVA, SLAVA TEBI, 
ZAGREB-GRADE DIVNI MOJ! 



» , • - 

ZEMLJOPISNE KNJIGE izašle u našoj nakladi: 


OODRA: MONOGRAPHIE. 

FRANlC: PLITVIČKA JEZERA. 

HIRC: ZEMLJOPIS HRVATSKE. 

« ZEMLJOPIS HRVATSKE. I/V. 

« GORSKI KOTAR. 

« PLITVIČKA JEZERA. 

HOIC; SLIKE IZ OPĆEGA ZEMLJOPISA. IV. 
HOlC: SLIKE IZ OPĆEGA ZEMLJOPISA. V. 
Knjiga 1. 


HOIC: SLIKE IZ OPĆEGA ZEMLJOPISA. V. 
Knjiga 2. 

HUĐOVSKI: ZAGREB I OKOLICA. 

HUDOVSKI: AGRAM UND UMGEBUNO. 
KUKULJEVIC: BERICHT UBER EINEN AUS- 
FLUO NACH DALMATIEN. 

JAMBRECAK: IZLETI I OMANJI PUTOPISI. 
PEYER-šlROLA: ZEMLJOPISNI ATLAS. 



Studij povjesti u velike je olakšan , ako imate 

Schubertov 







na 


atlas, 

- ■ ' . 

lijepim kartama (44) prikazuje kretanje Sla¬ 
vena i drugih naroda kroz vjekove 

